Ulykken skete i det centrale Aalborg ved krydset mellem Borgergade og Vesterbro. Den 17-årige gik over for rødt lys, og han blev her ramt af taxaen. - Taxachaufføren havde ingen chancer for at undgå at ramme den 17-årige, siger vagthavende ved Nordjyllands Politi i Aalborg. Den 17-årige blev kørt til Aalborg Sygehus. Her blev han opereret for blødninger i hjernen, og Nordjyllands Politi i Aalborg betragter hans tilstand som alvorlig.
En 17-årig ung mand pådrog sig natten til søndag alvorlige kvæstelser i hovedet, da han blev kørt ned af en taxa.